Këshilli Gjyqësor i Kosovës

Këshilli Gjyqësor i Kosovës (KGJK; ; ) është institucion i pavarur kushtetues i cili vepron në kuadër të sistemit të drejtësisë dhe administron me sistemin e gjyqësor, duke siguruar njëkohësisht pavarësinë dhe paanshmërinë e sistemit gjyqësor në raport me palët e treta në Republikën e Kosovës.

Ai është organi më i lartë mbikëqyrës i Sistemit Gjyqësor të Kosovës dhe një institucion i pavarur përgjegjësia kryesore e të cilit është administrimi i gjithë sistemit gjyqësor. Qëllimi i përgjithshëm i KGJK-së, i mandatuar nga kuadri ligjor i aplikueshëm, është sigurimi i një sistemi gjyqësor të pavarur, të drejtë, apolitik, të aksesueshëm, profesional dhe të paanshëm, i cili reflekton natyrën multietnike të Kosovës, si dhe parimet e njohura ndërkombëtarisht, të drejtat e njeriut dhe barazinë gjinore.

Për të përmbushur këtë qëllim KGJK është përgjegjës për përzgjedhjen dhe propozimin e gjyqtarëve për emërim, për përpunimin e politikave për menaxhimin e përgjithshëm si dhe për reformën e sistemit gjyqësor. Këshilli Gjyqësor i Kosovës është institucioni, i cili vlerëson disiplinat dhe promovon gjyqtarët dhe gjyqtarët porotë. Për më tepër, KGJK është përgjegjës për menaxhimin dhe administrimin e përgjithshëm të të gjitha gjykatave, për përpunimin dhe zbatimin e buxhetit të gjyqësorit dhe për ngritjen e gjykatave të reja dhe degëve të gjykatave.

Këshilli Gjyqësor i Kosovës përbëhet nga 13 anëtarë, si gjyqtarë dhe anëtarë laikë. Ndërkohë, gjatë periudhës kalimtare, në përbërjen e Këshillit Gjyqësor të Kosovës ekzistojnë dy gjyqtarë të EULEX-it të cilët ushtrojnë ligjin në gjykatat e Republikës së Kosovës.
 Misioni dhe vizioni 
Misioni
Të krijohet dhe të ruhet një sistem gjyqësor kosovar i pavarur, që i'u ofron shërbime gjyqësore të paanshme të gjithëve dhe që është funksional në të gjitha aspektet organizative dhe operative.

Vizioni
Një sistem gjyqësor kosovar që është i pavarur, i qasshëm për të gjithë, i drejtë dhe efikas në punën e tij, që jep llogari në punën e vet, që është funksional dhe që u përmbahet standardeve më të larta të ndershmërisë, integritetit, kompetencës, profesionalizmit dhe transparencës.
 Detyrat dhe përgjegjësitë 
Sipas Kushtetutës së Kosovës detyrat dhe përgjegjësitë e Këshillit Gjyqësor të Kosovës janë:

 Referime 

 Lidhje të jashtme 


Kategoria:Këshilli Gjyqësor i Kosovës
Kategoria:Zbatimi i ligjit në Kosovë
Kategoria:Gjyqësori i Kosovës